DECRETO 40/2009, do 12 de febreiro, polo que se aproba o cambio de titularidade do treito comprendido entre os p.k. 5+000 e 5+050 da estrada 6101 (Bidueiro-Amedo) da Deputación Provincial de Pontevedra, a prol do Concello de Dozón.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 04/03/2009

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54, que as estradas provinciais ou os treitos determinados delas en que a circulación adquira características urbanas, entregaránselles aos respectivos concellos. O expediente promoverase por proposta do concello ou da administración titular e será resolto polo Consello da Xunta de Galicia, por proposta da consellería competente en materia de estradas, logo de informe de ambos organismos.
Ao abeiro das mencionadas previsións legais, o Concello de Dozón solicitou no seu día á Deputación Provincial de Pontevedra a transferencia de titularidade dun treito sobrante da estrada provincial 6101 Bidueiro-Amedo, comprendido entre os p.k. 5+000 e 5+050.
O Pleno da Corporación Provincial acordou con data 12 de setembro de 2008 o cambio de titularidade do treito solicitado polo Concello de Dozón.
Con data do 22 de outubro de 2008 o Concello de Dozón aceptou recibir a favor dese concello o dito treito de estrada provincial.
A Dirección Xeral de Obras Públicas, de acordo co informe emitido polos servizos técnicos competentes, formula proposta favorable á transferencia da titularidade.
A Consellería de Política Territorial, Obras Públicas e Transportes estima axeitado o cambio de titularidade tendo en conta que o devandito tramo adquiriu características netamente urbanas.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia, na súa reunión do día doce de febreiro de dous mil nove,
DISPOÑO:
Artigo 1º
Apróbase o cambio de titularidade a favor do Concello de Dozón do treito comprendido entre os p.k. 5+000 e 5+050 da estrada 6101 (Bidueiro-Amedo), pertencente á Deputación Provincial de Pontevedra.
Artigo 2º
En aplicación do artigo 4 da Lei 4/1994, do 14 de setembro, de estradas de Galicia, as entidades locais no marco das súas competencias, e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Dozón deberá incorporar ao seu Plan de Estradas o treito a que se refire este decreto.
Artigo 3º
A entrega da vía formalizarase, no plazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4º
Correspóndenlle ao Concello de Dozón, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
Este decreto terá efectos desde o día seguinte ao da súa publicación no Diario Oficial de Galicia.
Santiago de Compostela, doce de febreiro de dous mil nove.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes